VS002385
Datum: 1991-02-18T01:00:00.000+01:00
datum_sodbe_i_stopnje: 2008-01-28T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah - skaženost
skupina: poškodbe hrbtenice in reber in njihove posledice
fischer: zelo hudi primeri
odskodnina: 62.700 EUR, končni znesek dosojene odškodnine ustrezno znižan glede na 25% soodgovornost oškodovanca in plačano akontacijo odškodnine.
opombe: II Ips 329/2009. Revizija tožeče stranke je bila zavržena v delu, ki se nanaša na odločitev o premoženjski škodi, v preostalem delu pa zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 15 do 20 let

Dijak.

## Škodni dogodek

Prometna nesreča – oškodovanec kot voznik mopeda je trčil z avtomobilom. Soodgovornost oškodovanca je bila ocenjena na 25%.

## Poškodba

Zlom lobanje, leve stegnenice, leve mečnice, desne nadlahtnice in 1. do 4. rebra desno, odlom stranskega odrastka 1. prsnega vretenca desno, raztrganina arterije fermoralis.

## Telesne bolečine

28.000 EUR Hude bolečine – 24 dni, srednje hude – 1 mesec in pol, trajne lahke – 6 tednov, občasne lahke – 4 tedne; lažje bolečine bo trpel tudi v bodoče v obliki glavobolov. Zdravljenje je trajalo 17 mesecev.

#### Hospitalizacija

6 dni v komi; hospitalizacija je trajala kumulativno 192 dni (8x), 6x operiran.

#### Ambulantno zdravljenje

Pregledi v specialističnih ambulantah (11x) in pri izbranem zdravniku (24x).

#### Rehabilitacija

3 tedne zdravilišča, 40x fizioterapija.

#### Nevšečnosti med zdravljenjem

7 tednov nepokreten, 10 tednov odvisen od tuje pomoči pri hranjenju in negi, nato še pol leta delno odvisen od drugih, lažja odvisnost pa je trajala še 4 mesece. Hoja z berglami kumulativno 1 leto, mavec na roki je nosil 4 tedne, mavčno korito na nogi 40 dni, 34x RTG, 4x UZ, številni pregledi pri specialistih, preveze, infuzije, transfuzije, jemanje antibiotikov, analgetikov, cortizonskih zdravil,

## Strah

2.200 EUR Kratkotrajen hud sekundaren strah – ob povrnitvi zavesti in v zvezi z operacijami, kratkotrajen srednje hud sekundaren strah – pred številnimi specialističnimi pregledi, preiskavami, kratkotrajen lahek sekundaren strah – pred fiziatričnimi pregledi, fizioterapijami, huda zaskrbljenost za izid zdravljenja – 3 mesece, srednje huda zaskrbljenost za izid zdravljenja – do zaključka zdravljenja.

## Zmanjšanje življenjske aktivnosti

30.000 EUR ZŽA je 25%. Manjša prizadetost desnega ramenskega sklepa, močna oslabelost leve spodnje okončine, ki je v kolenu ne more skrčiti, stopalo pa se nahaja v fiksirano iztegnjenem, neugodnem položaju. Prišlo je do upada intelektualnih sposobnosti (slaba neposredna zapomnljivost, kratkotrajen spomin, slaba sposobnost koncentracije in deduktivnega sklepanja, oslabljena kontrola čustvenih reakcij). Ni zmožen daljše hoje, daljšega stanja, hoje po razgibanem terenu, stopnicah, hitre hoje, teka, ne more počepniti, poklekniti. Opustil je rekreativen šport, v veliki meri tudi hojo v hribe in ples. Izogibati se mora soncu. Moral se je prešolati po dveh že opravljenih letnikih. Sorazmerno huda invalidnost povzroča depresivna stanja.

## Skaženost

2.500 EUR Tanjša leva noga pod kolenom, obsežne brazgotine na levi nogi, ki so vidne ob kopanju; rahlo šepanje, zaradi česar trpi lažje duševne bolečine.

---

ZOR člen 200, 203